**КОМИ РЕСПУБЛИКАСА**

**ЭКОНОМИКА СÖВМÖДАН МИНИСТЕРСТВОЛÖН**

**ТШÖКТÖД**

**Инновация бала лыддьöг дасьтöм да «Коми Республикаса инновация вынйöр» юöртан петас йöзöдöм кузя удж котыртöм йылысь**

Медым тöдмавны да бура вöдитчыны научно-техническöй вынйöрöн, чукöртны Коми Республикаса инновация вынйöр йылысь талун колана юöр, а сiдзжö могмöдны кокниа босьтны инвесторъяслы Коми Республикаса инновация балаяс йылысь юöр, тшöкта:

1. Быд во котыртны удж инновация балаяс да выль инновация производство котыртöм кузя балаяс лыддьöг (водзö – Лыддьöг) дасьтöм кузя удж.

2. Лыддьöгö пыртöм балаяс пиысь дасьтыны «Коми Республикаса инновация вынйöр» юöртан петасын инновация балаяс каталог.

3. Вынсьöдны инновация балаяс каталогö пыртан инновация балаяслысь состав да сюрöс дорö шöр корöмъяс тайö Тшöктöд дорö содтöд серти.

4. Тшöктöд олöмö пöртöм бöрся видзöдны министрöс медводдза вежысь В.А.Тукмановлы.

Министр И.Е.Стукалов

Сыктывкар

2010 вося рака тöлысь 11 лун

67 №

Коми Республикаса экономика сöвмöдан министерстволöн

2010 во рака тöлысь 11 лунся 67 №-а тшöктöд дорö

содтöд

Инновация балаяс каталогö пыртан инновация балаяслöн состав да сюрöс дорö шöр корöмъяс

*Инновация балаяслöн колö лöсявны татшöм корöмъяслы:*

1. баласö сетiс сылöн автор (дасьтысь), баласа веськöдлысь;

2. балалöн татшöм дженьыд юöръяс: балалöн/разработкалöн ним, бала/технология/прöдукция дасьтысьяс, балалöн дженьыдик сюрöс, бала дасьтан тшупöд, аналогъяс йылысь юöръяс, интеллектуальнöй эмбур объектъясöс право боксянь дорйöм, маркетингöвöй прогноз, балалöн коланлун, йитчан инпасъяс да телефонъяс;

3. бала серти вöчöны выль сикас прöдукция (тöвар, удж, услуга), пыртöны производствоö выль методъяс, технологияяс, кыпöдöны прöдукциялысь конкурируйтны верманлун (бурмöдöны свойствояс), балаын гижöма научно-техническöй выльлун, бала решайтöмын выльлун;

4. бала подуласьö интеллектуальнöй уджлöн бöртасъяс вылö, мый дорйöны урчитöм пöрадок серти либö налы сетöны патент.

Коснырева Е.Г., 1700 пас